02000A1215(02) — ET — 25.06.2005 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

NÕUKOGUS KOKKU TULNUD LIIKMESRIIKIDE VALITSUSTE ESINDAJATE SISEKOKKULEPE

AKV-EÜ partnerluslepingu rakendamiseks võetavate meetmete ja järgitavate menetluste kohta







NÕUKOGUS KOKKU TULNUD EUROOPA ÜHENDUSE LIIKMESRIIKIDE VALITSUSTE ESINDAJAD, võttes arvesse Euroopa Ühenduse asutamislepingut (edaspidi „asutamisleping”), võttes arvesse 23. juunil 2000 Cotonous (Beninis) alla kirjutatud AKV-EÜ partnerluslepingut (edaspidi „AKV-EÜ leping”), võttes arvesse komisjoni ettepanekut ning arvestades järgmist: (1) Ühenduse esindajad peavad AKV-EÜ lepingus sätestatud ministrite nõukogus (edaspidi „AKV-EÜ ministrite nõukogu”) vastu võtma ühisseisukohad. Lisaks sellele nõuab nimetatud ministrite nõukogu otsuste, soovituste ja arvamuste rakendamine vastavalt olukorrale kas ühenduse-poolset, liikmesriikide ühist või ühe liikmesriigi tegevust. (2) Järelikult on liikmesriikidel vaja määratleda tingimused, mille kohaselt kujundavad ühenduse esindajad liikmesriikide pädevusalasid käsitlevad ühisseisukohad AKV-EÜ ministrite nõukogus vastuvõtmiseks. Samadel pädevusaladel tuleb neil võtta ka nimetatud nõukogu otsuste, soovituste ja arvamuste rakendamise meetmeid, mis võivad nõuda kas liikmesriikide ühistegevust või ühe liikmesriigi tegutsemist. (3) AKV-EÜ lepinguga hõlmatud küsimustes, mis jäävad nende pädevusalasse, peavad liikmesriigid volitama nõukogu vastu võtma asjakohaseid AKV-EÜ lepingu artiklitest 96 ja 97 tulenevaid otsuseid. (4) Samuti tuleb sätestada, et liikmesriigid teataksid üksteisele ja komisjonile igast lepingust, konventsioonist, kokkuleppest või korrast või mis tahes lepingu, konventsiooni, kokkuleppe või korra osast, mis on seotud AKV-EÜ lepingus käsitletavate küsimustega ja mis on sõlmitud või kehtestatud või mida kavatsetakse sõlmida või kehtestada ühe või mitme liikmesriigi ning ühe või mitme AKV riigi vahel. (5) Sätestada tuleb ka menetlused, mille abil lahendatakse liikmesriikide vahel AKV riikidega seoses tekkida võivaid lahkarvamusi, ning arvestades järgmist: ON KOKKU LEPPINUD JÄRGMISES:







Artikkel 1

Ühenduse esindajate AKV-EÜ ministrite nõukogus ja suursaadikute komitees arutuse all olevate liikmesriikide pädevusse kuuluvate küsimuste kohta käiva ühisseisukoha võtab vastu nõukogu, mis peab tegema ühehäälse otsuse kas komisjoni eelnõu või liikmesriigi poolt pärast komisjoniga konsulteerimist esitatud eelnõu põhjal.

Artikkel 2

AKV-EÜ ministrite nõukogu või suursaadikute komitee poolt vastu võetud, liikmesriikide pädevusaladesse kuuluvad otsused ja soovitused rakendatakse liikmesriikides vastuvõetavate seaduste abil.

▼M1

Artikkel 3

Liikmesriikide seisukoha AKV–EÜ lepingu artiklite 11b, 96 ja 97 rakendamiseks, kui see seisukoht käsitleb nende pädevuses olevaid küsimusi, võtab vastu nõukogu, toimides lisas sätestatud korras.

Kui kavandatavad meetmed käsitlevad liikmesriikide pädevusse kuuluvaid küsimusi, võib nõukogu toimida ka liikmesriigi algatusel.

▼B

Artikkel 4

Igast mis tahes sisuga lepingust, konventsioonist, kokkuleppest või korrast või lepingu, konventsiooni, kokkuleppe või korra osast, mis on sõlmitud või kehtestatud või mida kavatsetakse sõlmida või kehtestada ühe või mitme liikmesriigi ning ühe või mitme AKV riigi vahel, ning mis on seotud AKV-EÜ lepingus käsitletavate küsimustega, peab asjakohane liikmesriik või peavad asjakohased liikmesriigid niipea kui võimalik teatama teistele liikmesriikidele ja komisjonile. Liikmesriigi või komisjoni taotlusel arutatakse sel viisil edastatud tekste nõukogus.

Artikkel 5

Kui liikmesriik peab liikmesriikide pädevuses olevate küsimuste puhul vajalikuks tugineda AKV-EÜ lepingu artiklile 98, tuleb tal eelnevalt konsulteerida teiste liikmesriikide ja komisjoniga.

Kui AKV-EÜ ministrite nõukogu peab langetama otsuse liikmesriigi esimeses lõigus nimetatud toimimise kohta, on ühenduse esitatav seisukoht asjakohase liikmesriigi oma, välja arvatud juhul, kui nõukogus kokku tulnud liikmesriikide valitsuste esindajad otsustavad teisiti.

Artikkel 6

AKV-EÜ lepingut, selle lisasid ja protokolle või nimetatud AKV-EÜ lepingu rakendamiseks sõlmitud sisekokkuleppeid käsitlevad liikmesriikide lahkarvamused esitatakse kõige varajasema hageja taotlusel Euroopa Ühenduste Kohtule asutamislepingus ja asutamislepingule lisatud Euroopa Kohtu statuuti käsitlevas protokollis sätestatud viisil.

Artikkel 7

Nõukogus kokku tulnud liikmesriikide valitsuste esindajad võivad igal ajal ühehäälse otsusega komisjoni või komisjoniga konsulteerinud liikmesriigi eelnõu põhjal käesolevat kokkulepet muuta.

Artikkel 8

Käesoleva kokkuleppe kiidab iga liikmesriik heaks oma põhiseadusest tulenevate nõuete kohaselt. Iga liikmesriigi valitsus teatab nõukogu peasekretariaadile käesoleva kokkuleppe jõustumiseks vajalike menetluste lõpulejõudmisest.

Juhul kui esimeses lõigus sätestatu on täidetud, jõustub käesolev kokkulepe samaaegselt AKV-EÜ lepinguga. ( 1 ) See jääb jõusse nimetatud lepingu kehtivuse ajaks.

▼M1

Artikkel 9

Käesolev kokkulepe, mille originaal on koostatud ühes eksemplaris eesti, hispaania, hollandi, inglise, itaalia, kreeka, leedu, läti, malta, poola, portugali, prantsuse, rootsi, saksa, slovaki, sloveeni, soome, taani, tšehhi ja ungari keeles, kusjuures kõik kakskümmend teksti on võrdselt autentsed, antakse hoiule nõukogu peasekretariaadi arhiivi ja peasekretariaat edastab kinnitatud koopia kõikide alla kirjutanud riikide valitsustele.

▼B

Hecho en Bruselas, el dieciocho de septiembre del año dos mil.

Udfærdiget i Bruxelles den attende september to tusind.

Geschehen zu Brüssel am achtzehnten September zweitausend.

Έγινε στις Βρυξέλλες, στις δέκα οκτώ Σεπτεμβρίου δύο χιλιάδες.

Done at Brussels on the eighteenth day of September in the year two thousand.

Fait à Bruxelles, le dix-huit septembre deux mille.

Fatto a Bruxelles, addì diciotto settembre duemila.

Gedaan te Brussel, de achttiende september tweeduizend.

Feito em Bruxelas, em dezoito de Setembro de dois mil.

Tehty Brysselissä kahdeksantenatoista päivänä syyskuuta vuonna kaksituhatta.

Som skedde i Bryssel den artonde september tjugohundra.

Pour le gouvernement du Royaume de Belgique

Voor de Regering van het Koninkrĳk België

Für die Regierung des Königreichs Belgien

For regeringen for Kongeriget Danmark

Für die Regierung der Bundesrepublik Deutschland

Για την Κυβέρνηση της Ελληνικής Δημοκρατίας

Por el Gobierno del Reino de España

Pour le gouvernement de la République française

Thar ceann Rialtas na hÉireann

For the Government of Ireland

Per il Governo della Repubblica italiana

Pour le gouvernement du Grand-Duché de Luxembourg

Voor de Regering van het Koninkrĳk der Nederlanden

Für die Regierung der Republik Österreich

Pelo Governo da República Portuguesa

Suomen hallituksen puolesta

På finska regeringens vägnar

På svenska regeringens vägnar

For the Government of the United Kingdom of Great Britain and Northern Ireland

▼M1

ANNEX

1. AKV–EÜ lepingu artikli 8 kohaselt ammendavad ühendus ja tema liikmesriigid kõik AKV riigiga poliitilise dialoogi pidamise võimalused, enne kui alustavad lepingu artiklis 96 ette nähtud nõupidamismenetlust, välja arvatud eriti pakilistel juhtudel. Artikli 8 alusel peetav dialoog peab olema süstemaatiline ning toimuma lepingu VII lisa artiklis 2 sätestatud korras. Riiklikul ja piirkondlikul tasandil peetava dialoogi puhul, kui sellesse on kaasatud parlamentaarne ühisassamblee, esindavad viimast ametis olevad kaasesimehed või volitatud esindajad.

2. Kui nõukogu leiab komisjoni või liikmesriigi algatusel, olles ammendanud lepingu artikli 8 kohaselt kõik dialoogi pidamise võimalused, et AKV riik ei ole täitnud mõnes läbivaadatud AKV–EÜ lepingu artiklites 9 ja 11b osutatud olulises osas oma kohustusi või on esinenud tõsine korruptsioonijuhtum, kutsutakse asjaomane AKV riik nõupidamisele läbivaadatud AKV–EÜ lepingu artiklite 11b, 96 või 97 alusel, välja arvatud juhul, kui tegemist on eriti pakilise juhtumiga.

Nõukogu teeb otsuse kvalifitseeritud häälteenamusega.

Nõupidamistel esindavad ühendust nõukogu eesistujariik ja komisjon ning ühendus püüab tagada võrdset esindatust. Nõupidamistel keskendutakse asjaomase poole võetavatele meetmetele ja need toimuvad AKV–EÜ lepingu VII lisas sätestatud korras.

3. Kui AKV–EÜ lepingu artiklites 11b, 96 ja 97 sätestatud nõupidamiste tähtajad aeguvad ja hoolimata kõikidest jõupingutustest ei ole leitud lahendust või viivitamatult juhul, kui tegemist on eriti pakilise juhtumiga või nõupidamistest keeldumisega, võib nõukogu nende artiklite kohaselt võtta komisjoni ettepanekul kvalifitseeritud häälteenamusega asjakohased meetmed, sealhulgas lepingu kohaldamise osaline peatamine. Nõukogu teeb otsuse ühehäälselt juhul, kui on tegemist AKV–EÜ lepingu kohaldamise täieliku peatamisega asjaomase AKV riigi puhul.

Nimetatud meetmed kehtivad kuni selle ajani, mil nõukogu on vastavalt esimeses lõigus sätestatud menetluskorrale võtnud vastu otsuse varem võetud meetmete muutmise või kehtetuks tunnistamise kohta, või vajaduse korral kuni otsuses märgitud ajani.

Sel eesmärgil vaatab nõukogu korrapäraselt ja vähemalt iga kuue kuu järel läbi eespool nimetatud meetmed.

Nõukogu eesistuja teatab selliselt vastu võetud meetmetest enne nende jõustumist asjaomasele AKV riigile ja AKV–EÜ ministrite nõukogule.

Nõukogu otsus avaldatakse Euroopa Liidu Teatajas. Kui meetmed võetakse vastu viivitamata, adresseeritakse sellekohane teade AKV riigile ja AKV–EÜ ministrite nõukogule samal ajal kui nõupidamiskutse.

4. Euroopa Parlamenti teavitatakse viivitamata ja täies ulatuses punktide 2 ja 3 alusel tehtud otsustest.